Source: http://fin.afterdawn.com/uutiset/artikkeli.cfm/2007/11/01/kmart_hylkaa_blu-rayn_juhlapyhien_ajaksi
Timestamp: 2017-02-21 05:14:12+00:00

Document:
Kmart hylkää Blu-rayn juhlapyhien ajaksi - AfterDawn
Kmart hylkää Blu-rayn juhlapyhien ajaksi
Kirjoittaja Kaarlo Räihä @ 1.11.2007 18:40 Kommentteja (5)
Yhdysvaltalainen tavarataloketju Kmart on päättänyt luopua stand alone Blu-ray-soittimien myynnistä juhlapyhien ajaksi. Syynä tähän on HD DVD -soittimien edullisempi hintataso.
Toshiban edustaja Jodi Sally kertoi asiasta Home Media Magazine -lehdelle, joka tarkisti asian Kmart-tavaratalosta. Kmartin myyjä sanoi, että teräväpiirtosoittimista ainoastaan Toshiban HD DVD -soittimia tullaan näkemään ketjun valikoimissa juhlapyhien aikana.
Kmart ei kuitenkaan poista Sonyn PlayStation 3 -pelikonsolia hyllyiltä, joten kuluttajat saavat myös tarvittaessa Blu-ray-soittimen mukaansa Kmartin tavarataloista.
Useat Yhdysvalloissa toimivat kauppa- ja tavarataloketjut myyvät juhlapyhien aikana Toshiban HD-A2-soitinta alle 200 dollarin hinnalla. Soittimien ostajat saavat vielä kaupan päälle Toshibalta viisi ilmaista HD DVD -elokuvaa.
Vaikka Toshiban HD DVD -soittimia saa hankittua edullisesti Yhdysvalloissa, ei Toshiba ole laskenut soittimiensa suositushintoja, joten juhlapyhien tuomat hinnanalennukset ovat puhtaasti kauppiaista kiinni. Sally oli iloinen siitä, että Toshiban soittimien menekki on kasvanut selvästi Transformers-elokuvan julkaisun jälkeen.
BetaNews Home Media Magazine
<DC:n käytöstä yli 10 000 euron korvaukset
>Panasonicin DMP-BD30K-soitin on Blu-ray Profile 1.1 -yhteensopiva
5 kommenttia 11.11.2007 19:24
Jaa? Luulisi kuitenkin, että ainakin varastoissa lojuvat Blu-ray-soittimet myytäisiin pois. Vai vievätkö ne tuon kokoisessa kaupassa liikaa hyllytilaa?
Oiskohan maksaneet hd dvd puolelta eneempi, kun eihän tuossa hinnassa sitä katetta varmaankaan ole.
31.11.2007 20:07
Lainaus, alkuperäisen viestin kirjoitti pähkinä: Jaa? Luulisi kuitenkin, että ainakin varastoissa lojuvat Blu-ray-soittimet myytäisiin pois. Vai vievätkö ne tuon kokoisessa kaupassa liikaa hyllytilaa?Tällä hetkellä varastossa lojuvat soittimet myydään varmasti ennen joulua...
42.11.2007 10:58
Järkeäkö tuolla on muuta Blu-Ray soitinta ostaakkaan, kuin PS3 joka on halvin (399$) ja kaupan päälle vielä pelikonsoli.
52.11.2007 16:53
Toivottavasti edes tämä potkii BD-leiriä alentamaan hintoja...
Riipii, kun HD DVD:llä menee noin kovaa. Ovat tainneet BD-ukkelit laittaa kaikki rahansa elokuvastudioiden lobbaukseen, eikä nyt ole enää varaa tehdä persnettoa.

References: HD 
 HD 
 HD 
 HD 
 hd 
 HD